钦定古今图书集成/明伦汇编/氏族典/第338卷 > 刘玨
## 钦定古今图书集成/明伦汇编/氏族典/第338卷 > 刘玨

按《宋史刘玨传》：“玨字希范，湖州长兴人。登崇宁五年
进士第。宣和四年，擢监察御史。坐言事知舒州，留为
尚书主客员外郎。靖康初，除中书舍人。李纲以观文
殿学士知扬州，玨言纲勇于报国，听用不审，数有败
衄，宜降黜以示惩戒。冯澥言玨持两端，为纲游说，提
举亳州明道宫。建炎元年，复召为中书舍人。金人大”
入，帝如临安，以玨为吏部侍郎，迁吏部尚书。隆祐太
后奉神主如江西，诏玨为端明殿学士从行。金人分
兵追太后，舟至太和县，卫兵皆溃，玨奉太后退保处
州。御史张延寿论玨罪，贬衡州。绍兴元年，许自便。明
年，以朝散大夫分司西京，卒。